Die dood het geen ewige plek in God se skepping nie! | 4windkoinonia
← Die Lewende Water SAL elkeen se geestelike dors les!
Die waarheid oor Lasarus en die ryk man (Deel 1) →
Posted on Februarie 5, 2013 by 4windkoinonia
Adam en Eva was gesê dat hulle sou 'sekerlik sterwe' as hulle van die verbode boom sou eet:
Hierdie waarheid word deur baie in die afvallige Christendom nie geglo nie want aan hulle word die leuen verkondig dat hulle sekerlik of gewis nie sal sterwe nie:
Die afvalliges glo die leuen van die slang tot vandag toe en al sien hulle iemand wat dood is, glo hulle dat die persoon egter lewe. Maar die sekerheid van die dood en wat dit beteken is net gegee vir hulle wat hulle eie lewe nie meer liefhet as hulle liefde vir die nuwe lewe in Christus. Dit is hulle wat nie vir Jesus wil sterwe nie, maar saam met Hom sterf daagliks vir die aardse en tydelike:
Ons natuurlike mens en sy vleeslike denke haat die dood en sien dit as iets morbied – iets waaroor 'n mens nie moet praat nie. As 'n geliefde sou sterf is dit vir ons almal 'n baie bitter pil om te sluk. Dit ruk 'n mens se hart in stukke soos niks anders op die aarde nie. Maar daar is tog 'n dieper troos as ons kan besef hoe groot en 'n wonderbaarlike wonderwerk van God die dood is. Sonder die dood sou ons altyd in hierdie ellendige verouderende liggame moes woon, want daar is geen manier hoe die liggaam jonk kan bly nie. Dit is aan nietigheid en 'n verouderingsproses onderworpe vanuit die Skepper se hande:
As ons dit kan ontvang, is daar 'n geweldige troos in die dood. So byvoorbeeld word die dood in talle gedeeltes regdeur die Bybel as 'n tipe slaap beskryf. Hier is 'n paar tekse waar dit duidelik so gestel word:
Daar is twee redes hoekom die dood as 'n slaap gesien moet word. Eerstens, wanneer ons natuurlik rustig slaap, dan is daar geen bewussyn van die tyd nie en ook wat rondom ons gebeur nie. Die dood is dieselfde. Dit is 'n lang, ononderbroke, diepe slaap:
Soos ons wakker word na 'n goeie slaap, so sal ons ook almal "wakker" word uit die slaap van die dood. Daarvoor is die opstanding van Jesus aan ons gegee as voorbeeld. Hy was die 'eersgeborene uit die dood' of dan die eerste persoon om sy fisiese liggaam te "verloor" vir 'n geestelike. Sommige sal "wakker word" in die eerste opstanding en ander in die tweede opstanding.
Daar is dus 'n periode van die "slaap van die dood" wat vir sommige duisende jare duur. Elke persoon wat gesterf het is tans nog in 'n "slapende" toestand, selfs elke gelowige in Christus. Paulus is een van die grootste verkondigers van 'n opstanding uit die dode. Hy en almal die skrywers van die Nuwe Testament het nog ooit die "slapende" gelowiges as lewend beskryf nie. Dit is net die afvalliges wat aan mense 'n hemelse lewe of 'n ("helse") straf belowe wat onmiddellik van krag as by afsterwe. Hierdie gedagte kom nêrens in die Skrifte voor nie. Daar is baie wat die gelykenis van Lasarus en die ryk man misbruik om so 'n valse leerstelling te bekragtig. [Ons sal in die volgende skrywes hierdie gelykenis in detail hanteer]. Die Nuwe Testemant preek duidelik van 'n opstanding UIT DIE DOOD – mens moet dus per definisie DOOD wees om die opstanding uit die dode te ervaar!
1Kor 15:16-18 Want as die dode nie opgewek word nie, dan is Christus ook nie opgewek nie; en as Christus nie opgewek is nie, dan is julle geloof nutteloos, dan is julle nog in julle sondes; dan is ook die wat in Christus ontslaap het, verlore.
As daar nie 'n opstanding is nie, SAL die gelowiges in Christus DOOD bly. Let noukeurig op dat hy praat van gelowiges en nie ongelowiges nie. Die woord "verlore" in vers 18 van 1Korinthiërs 15 het betrekking op die toestand van die dooies (Grieks: apollumi = vergaan). Hier is dieselfde woord reg vertaal om die betekenis te beklemtoon:
Joh 6:27 Moenie werk om die spys wat vergaan (Grieks: apollumi) nie, maar om die spys wat bly tot in die ewige lewe, wat die Seun van die mens julle sal gee; want Hom het God, die Vader, verseël.
Die tweede rede waarom die dood as 'n slaap gesien moet word is dat ons moet hoop op die opstanding. Niemand gaan slaap in die aand sonder 'n hoop om weer wakker te word nie. Paulus self het met hierdie hoop gesterf en hy is nog steeds dood tot vandag toe terwyl hy wag op die opstanding:
Fil 3:11-13 of ek miskien die opstanding uit die dode kan bereik. Nie dat ek dit al verkry het of al volmaak is nie, maar ek jaag daarna of ek dit ook kan gryp, omdat ek ook deur Christus Jesus gegryp is. Broeders, ek reken nie dat ek dit self gegryp het nie.
Die dood is 'n tydelike skepping van God. God het belowe dat Hy alle vorms van dood, wat die vleeslike denke insluit, sal vernietig wat weereens die valse leersteling van 'n "ewige hel" weerlê want elkeen wat nie geestelike lewe ontvang nie, is dood!
Alle vleeslike denke is die dood en ook hierdie dood sal vernietig word. As daar iewers in God se skepping net een skepsel met vleeslik of ongoddelike denke is, is dood nog nie vernietig nie. Maar God SAL elke dood vernietig!!! Die dood sal GEEN oorwinning hê nie.